Μανιταρόπιτα Χαλκιδικής
Όλη η Μακεδονία φημίζεται για τα μανιτάρια της και κυρίως τα Γρεβενά και η Χαλκιδική. Απολαύστε μια παραδοσιακή συνταγή μανιταρόπιτας.
εναλλακτικά, βάζουμε 2 έτοιμα φύλλα κουρού, 500 γρ. αλεύρι, για όλες τις χρήσεις, 1/2 κουτ. γλυκού αλάτι, 1 κουτ. σούπας ξίδι της αρεσκείας μας, 2 κουτ. σούπας ελαιόλαδο, 500 γρ. μανιτάρια, σε λεπτές φέτες, 40 γρ. ξερά μανιτάρια, μουλιασμένα σε λίγο νερό, στραγγισμένα και ψιλοκομμένα, 400 γρ. ρύζι, τύπου Καρολίνα, 2 ξερά κρεμμύδια, κομμένα σε ψιλά καρέ, 4 αυγά, 500 γρ. φέτα, χονδροθρυμματισμένη, 100 ml ελαιόλαδο, αλάτι, φρεσκοτριμμένο πιπέρι
Για να φτιάξουμε την μανιταρόπιτα Χαλκιδικής ξεκινάμε με τη ζύμη της μανιταρόπιτας, σε ένα βαθύ μπολ ρίχνουμε όλα τα υλικά της ζύμης μαζί με περίπου 350 ml νερό και ζυμώνουμε με τα χέρια μας για περίπου 3-4 λεπτά, μέχρι να έχουμε μια λεία και ελαστική ζύμη. Χωρίζουμε το ζυμάρι στα δύο, πλάθουμε 2 μικρές μπάλες, τις πασπαλίζουμε με λίγο αλεύρι, τις καλύπτουμε με μια πετσέτα κουζίνας και τις αφήνουμε στην άκρη, για 30 λεπτά, να «ξεκουραστούν».Για τη γέμιση της μανιταρόπιτας, παράλληλα, σε μια κατσαρόλα, ζεσταίνουμε το ελαιόλαδο σε δυνατή φωτιά και σοτάρουμε τα μανιτάρια, για 2-3 λεπτά, μέχρι να ροδίσουν.Προσθέτουμε το κρεμμύδι και το ρύζι και συνεχίζουμε το σοτάρισμα για άλλα 2-3 λεπτά, μέχρι να λαδωθούν καλά.Πασπαλίζουμε με αλάτι και φρεσκοτριμμένο πιπέρι, περιχύνουμε με 800 ml νερό και ανακατεύουμε απαλά. Μισοσκεπάζουμε με το καπάκι την κατσαρόλα και μαγειρεύουμε για 10-15 λεπτά, μέχρι το ρύζι να απορροφήσει τα περισσότερα υγρά.Αποσύρουμε από τη φωτιά και αφήνουμε να κρυώσει ελαφρώς.Προσθέτουμε τα αυγά και το τυρί και ανακατεύουμε απαλά, μέχρι να αναμειχθούν.Για τη μανιταρόπιτα, προθερμαίνουμε τον φούρνο στους 200°C και λαδώνουμε ελαφρώς το ταψί.Σε μια αλευρωμένη επιφάνεια ανοίγουμε τις μπάλες ζύμης σε φύλλα περίπου 30 εκ. (λίγο μεγαλύτερο δηλαδή από τη διάμετρο του ταψιού).Απλώνουμε το ένα στο ταψί, έτσι ώστε να καλύψει τον πυθμένα και τα τοιχώματα, αδειάζουμε τη γέμιση και τη στρώνουμε ομοιόμορφα. Καλύπτουμε με το δεύτερο φύλλο και καλύπτουμε με αυτό τη γέμιση. Φέρνουμε προς τα μέσα τις άκρες των φύλλων που εξέχουν από το ταψί, σχηματίζοντας ένα στεφάνι περιμετρικά της πίτας.Αλείφουμε την επιφάνεια της μανιταρόπιτας με λίγο λάδι, τη χαράσσουμε ελαφρώς και ψήνουμε για περίπου 1 ώρα, μέχρι να ροδίσει στην επιφάνεια, αλλά να ψηθεί και από κάτω.
Αλεύρι (ζύμες),Μανιτάρια